Пасэрей дзэзешэу сыщытамэ
Сэ пасэрей дзэзешэу сыщытамэ,
Эфиопхэми Персхэми тепщэ захуэсщIынт
Фирхьэуныр тездзынт
Хыуэпс ейм нэхърэ нэхъ лъагэжу
си пирамидэр дэсщIеинти, сыпсэунт,
Мысырым сэ нэхърэ нэхъ цIэрыIуэ имысу!
Дыгъу къызэрымыкIуэу сыщытамэ,
Мэнкъэур и кхъэлэгъунэр къэсхъунщIэнт
Мывэ лъапIэхэр Александрийэ дэс журтхэм есщэнт
ЩIырэ щхьэлрэ куэду къэсщэхунти,
Мысырым сэ нэхърэ нэхъ бей имысу сыпсэунт.
Нил лъапIэм зыщезыгъэтхьэлэжа
Антиной срещхьу щытамэ,
Си дахагъэм къысIуплъэр делэ ищIу,
Сызэрыпсэууэ тхьэлъэIупIэхэр схуаухуэнти,
Мысырым сэ нэхърэ нэхъ лъэщ имысу сыпсэунт.
Щихъышхуэу сыщытамэ,
Ахъшэу сиIэр изгъэкIынт,
IэщIагъэи къулыкъуи сыхуэмеижу
Хамэ хадэхэр схъумэу сежьэжынти,
Мысырым сэ нэхърэ нэхъ щхьэхуит имысу сыпсэунт.
Уи пщылIхэм я нэхъ мыхьэнэншэу сыщытамэ,
Си гъащIэр щIыунэм щысхьынт,
Илъэсым е илъэситIым зэ
ЗэрымыщIэкIэ хьэпсхэм уащыблэкIкIэ
Уи вакъэм тет дыщэидэр cлъагъуу,
Мысырми сэ нэхърэ нэхъ насыпыфIэ исынтэкъым...
1906
